CELEX: 62020TN0144
Language: hr
Date: 2020-03-05 00:00:00
Title: Predmet T-144/20: Tužba podnesena 5. ožujka 2020. – Guangxi Xin Fu Yuan protiv Europske komisije

11.5.2020   
            
            
               HR
            
            
               Službeni list Europske unije
            
            
               C 161/53
            
         
      Tužba podnesena 5. ožujka 2020. – Guangxi Xin Fu Yuan protiv Europske komisije
      (Predmet T-144/20)
      (2020/C 161/66)
      Jezik postupka: engleski
      
         Stranke
      
      
         Tužitelj: Guangxi Xin Fu Yuan Co. Ltd (Bobai, Kina) (zastupnici: J. Cornelis i T. Zuber, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Provedbenu Uredbu Komisije (EU) 2019/2131 оd 28. studenoga 2019. o izmjeni Provedbene uredbe (EU) 2019/1198 o uvođenju konačne antidampinške pristojbe na uvoz keramičkih stolnih i kuhinjskih proizvoda podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća;
               
            
                  —
               
               
                  naloži Europskoj komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tome da je Komisija prekršila članak 13. stavak 3. u vezi s člankom 5. stavcima 10. i 11. Uredbe (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije („u daljnjem tekstu: Osnovna uredba”), zajedno s člancima 6.1, 6.2 i 12.1 Antidampinškog sporazuma WTO-a, načelo nedskriminacije i načelo zaštite legitimnih očekivanja ne uključivši tužitelja na iscrpni popis izvoznika u uredbi o pokretanju istrage protiv izbjegavanja i slijedom toga proširivši opseg istrage da bi se obuhvatilo i tužitelja.
               
            
                  2.
               
               
                  Drugi tužbeni razlog, koji se temelji na tome da Komisija nije imala pravni temelj za uključivanje tužitelja u pobijanu uredbu, jer članak 13. stavak 3. Osnovne uredbe ne obuhvaća određivanje mjera protiv izbjegavanja koje se temelje samo na opasnosti od izbjegavanja i, štoviše, zahtijeva prethodnu registraciju svih uvoza. Usto, obrazloženje koje je Komisija pružila logički je pogrešno, nepotkrijepljeno i zanemaruje ključne dokaze te prema tome predstavlja očitu pogrešku u ocjeni.
               
            
                  3.
               
               
                  Treći tužbeni razlog, koji se temelji na tome da je Komisija povrijedila tužiteljeva prava obrana te prekršila načelo nediskriminacije kad je svoju konačnu odluku utemeljila na dva nova činjenična dokaza na koja se tužitelj nije imao priliku osvrnuti tijekom revizijske istrage.